**Ministru kabineta noteikumu projekta „Grozījumi Ministru kabineta 2012. gada 18. septembra noteikumos Nr. 633 “Zemes dzīļu izmantošanas kārtība iekšzemes publiskajos ūdeņos un jūrā””   
sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktu sākotnējās ietekmes novērtējuma ziņojuma (anotācijas) (turpmāk – anotācija) kopsavilkums nav aizpildāms. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Grozījumi Ministru kabineta 2012. gada 18. septembra noteikumos Nr. 633 “Zemes dzīļu izmantošanas kārtība iekšzemes publiskajos ūdeņos un jūrā””(turpmāk – noteikumu projekts) noteic izmaiņas standartizācijas procesā saistībā ar Latvijas standartiem, kuri ir atcelti, un uz kuriem ir tiešas atsauces Ministru kabineta 2012. gada 18. septembra noteikumos Nr. 633 “Zemes dzīļu izmantošanas kārtība iekšzemes publiskajos ūdeņos un jūrā” (turpmāk – MKN 633), kuras nepieciešams aktualizēt. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreizējā situācija un problēmas  MKN 633 ir ietvertas tiešas atsauces uz Latvijas standartiem LVS EN ISO 9001:2009 “Kvalitātes pārvaldības sistēmas – Prasības” un LVS EN ISO 14001:2005 “Vides pārvaldības sistēmas – Prasības vadlīniju pielietošanai”, kas ir atcelti un atsauces uz tiem nepieciešams aktualizēt.  Ievērojot Ministru kabineta 2016. gada 21. septembrī ar rīkojumu Nr. 534 apstiprinātajā konceptuālajā ziņojumā “Par Latvijas nacionālās standartizācijas sistēmas pilnveidošanu” ietvertos principus, šajā gadījumā normatīvajā aktā ir iespējams atteikties no tiešu atsauču uz standartiem izmantošanas. Tādējādi neradot administratīvo slogu uz valsts pārvaldi, saistībā ar nepieciešamību veikt grozījumus normatīvajā aktā mainoties standartu reģistrācijas gadam.  Noteikumu projekta mērķis un būtība  Noteikumu projekts paredz aizstāt atceltos standartus ar netiešajām atsaucēm uz standartiem. Standartu LVS EN ISO 9001:2009 “Kvalitātes pārvaldības sistēmas – Prasības” paredzēts aizstāt ar prasību konkursa dalībniekam iesniegt dokumentu, kas apliecina, ka dalībnieks ir ieviesis kvalitātes pārvaldības sistēmu.  Standartu LVS EN ISO 14001:2005 “Vides pārvaldības sistēmas – Prasības vadlīniju pielietošanai” paredzēts aizstāt ar prasību konkursa dalībniekam iesniegt dokumentu, kas apliecina, ka dalībnieks ir ieviesis vides pārvaldības sistēmu (spēkā paliek prasība par iespēju iesniegt dokumentu, kas apliecina, ka dalībnieks piedalās vides vadības sistēmā (EMAS) atbilstoši Eiropas Parlamenta un Padomes 2001. gada 19. marta Regulai (EK) Nr. 761/2001, ar ko organizācijām atļauj brīvprātīgi piedalīties Kopienas vides vadības un audita sistēmā). |
| 3. | Projekta izstrādē iesaistītās institūcijas un publiskas personas kapitālsabiedrības | Vides aizsardzības un reģionālās attīstības ministrija (turpmāk – VARAM). |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas, kuras vēlas izmantot zemes dzīles iekšzemes publiskajos ūdeņos un jūrā. |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs samazinās, jo ir novēsta turpmāka nepieciešamība veikt grozījumus MKN 633 mainoties standartu reģistrācijas gadam. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Saskaņā ar SIA “Latvijas Standarts” cenrādi, maksa par kvalitātes pārvaldības sistēmu prasību standartu ir 23,33 *euro* (angļu valodā) un 33,55 *euro* (latviešu valodā), bet maksa par vides pārvaldības sistēmu prasību vadlīniju lietošanai standartu ir 24,60 *euro* (angļu valodā) un 34,98 *euro* (latviešu valodā). |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Projekts šo jomu neskar. |
| 2. | Atbildīgā institūcija | VARAM. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktu, sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Noteikumu projekts un sākotnējās ietekmes novērtējuma ziņojums 2021. gada 1. februārī tika publicēts VARAM tīmekļvietnē: [www.varam.gov.lv](http://www.varam.gov.lv) sadaļā “Normatīvie akti/ Normatīvo aktu projekti/ Normatīvo aktu projekti vides aizsardzības jomā” un 2021. gada 1. februārī Ministru kabineta mājas lapā [www.mk.gov.lv](http://www.mk.gov.lv), sadaļā “Sabiedrības līdzdalības politika/ Ministru kabineta diskusiju dokumenti” atbilstoši Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 13. un 14. punktam. |
| 3. | Sabiedrības līdzdalības rezultāti | Sabiedriskās līdzdalības ietvaros par noteikumu projektu un tā anotāciju netika saņemti sabiedrības viedokļi. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | VARAM. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Vides aizsardzības un

reģionālās attīstības ministrs A. T. Plešs

Eņģele - Volkova 67026465

[Guna.engele-volkova@varam.gov.lv](mailto:Guna.engele-volkova@varam.gov.lv)